Acantilado

Acantilado (Klifo) estas hispana mistera drama filmo premierita en 2016 kaj reĝisorita de Helena Taberna. Stelulis Daniel Grao, Juana Acosta kaj Goya Toledo. 

Intrigo

Amasa memmortigo de membroj de sekto okazas en Kanarioj. Juna fratino de Gabriel nome Cordelia, kiun li ne vidis dum jaroj, estis unu el la sektanoj. Gabriel veturas tien por esplori tion kio okazis. Li renkontiĝas kun Helena, kiu vivis kun Cordelia dum unu jaro. Kune ili konstatas, ke Cordelia ne estas inter la trovitaj kadavroj. Kun policestro Santana oni malkovras, ke kaj la sekto kaj la memmortigoj rilatas al organiza fraŭdo por ekhavi monon de riĉaj sektanoj. Dume oni sekvas scenojn pri la pasintaj okazaĵoj: Cordelia estis elektita kiel favoritino de la sektestrino kaj patrino de bebo generita kun ŝia koramiko Julián en la sekto, kiu fakte estas enfiltrita policano je la servo de Santana, kiu jam suspektis pri la sekto. Cordelia malkovras, ke la sektestrinoj mortigis Julián, ĉar li kaj Cordelia troe enamiĝis.

Tamen ekestas pliaj komplikiĝoj. La morto de Julián rezultas en tio ke la policestron Santana oni senigas de la kazo kaj Gabriel interrilatas kun Helena. Mistera arkeologo ŝajne intervenas en la afero, ĉefe kiam Gabriel ekveturas el Kanarioj, sciinte, ke Cordelia mortis. Sed vere ŝi ne mortis.

Geaktoraro kaj roluloj
 Daniel Grao 	... 	Gabriel
 Juana Acosta 	... 	Helena
 Goya Toledo 	... 	Santana
 Ingrid García Jonsson 	... 	Cordelia
 Ana Gracia 	... 	Heidi
 Josean Bengoetxea 	... 	Martínez
 Jon Kortajarena 	... 	Julián
 Maiken Beitia 	... 	Marion
 Ciro Miró 	... 	Artemi
 Xabier Elorriaga 	... 	Antonio

Eksteraj ligiloj
 en imdb

Kategorio:Hispanlingvaj filmoj
Kategorio:Filmoj aperintaj en 2016
Kategorio:Dramaj filmoj
Kategorio:Hispanaj filmoj
Kategorio:Amaferaj filmoj
Kategorio:Misteraj filmoj
Kategorio:Krimaj filmoj
Kategorio:Sektoj